Када копирате текст, текст који је убачен може се разликовати од онога што сте изабрали.
Фил Бул
philbull@gmail.com

Creative Commons Share Alike 3.0

# Зашто се текст који сам изабрао није правилно копирао?

Ако истакнете и копирате текст из документа користећи Прегледач докумената и затим га убаците у други програм, форматирање се може променити. Такође може садржати другачије знакове од првобитног избора. Ово се често дешава када се копира текст из ПДФ документа са више колона.

Овај проблем се јавља због начина на који неки формати докумената рукују текстом. Стварни текст у документу се чува другачије од начина на који се приказује. Ово може резултирати копијом која не изгледа као што је очекивано.

Нажалост, не постоји прави начин за решавање овог проблема. Умножавање мање количине текста одједном или умножавање текста у уређивач текста (као што је Вилењакова бележница) може умањити проблем.