Фил Бул
philbull@gmail.com
Ана Филипс
anna.cs.au@gmail.com

This work is licensed under a Creative Commons Attribution-ShareAlike 3.0 Unported License.

Кретање, клизање и увећавање.

# Кретање кроз документ

Можете се кретати кроз сваку страницу документа на било који од следећих начина:

Клизање горе и доле коришћењем точкића миша. Да бисте се кретали кроз страницу само померањем миша:

Десним тастером миша кликните на страницу и изаберите Аутоматско померање.

Померите показивач миша према дну прозора да бисте клизили надоле; клизаће брже у зависности од тога колико ниско у прозору идете.

Да бисте зауставили аутоматско померање, кликните било где у документу.

Коришћење траке за померање на прозору документа.

Коришћење тастера са стрелицама горе и доле на тастатури.

Превлачење странице мишем, као да је хватате. Да бисте ово урадили:

Поставите показивач миша изнад странице и држите притиснуто средње дугме миша да бисте је повлачили унаоколо.

Ако немате средње дугме миша, држите притиснуто лево и десно дугме миша истовремено, а затим превлачите.

# Прелиставање страница

Можете се кретати кроз странице документа користећи један од следећих начина:

Притисните тастере Ctrl Page Up или Ctrl Page Down на тастатури.

Да бисте отишли на одређену страницу:

Унесите број странице у поље Изабери страницу на траци заглавља и притисните Enter.

Ако желите да одете на почетак или крај документа:

Притисните Ctrl Home на тастатури.

Притисните Ctrl End на тастатури.

Да бисте се померили за десет страница одједном, притисните Shift Page Up или Shift Page Down.

Подразумевано се можете кретати само за по једну страницу. Ако желите да се крећете између страница само клизањем или превлачењем, притисните дугме менија у горњем десном углу прозора и изаберите Непрекидно.

# Кретање помоћу списка страница или садржаја

Када отворите датотеку, требало би да имате бочну површ на левој страни прозора. Ако немате видљиву бочну површ, кликните на дугме Бочна површ у горњем левом углу, или притисните тастер F9 на тастатури.

Бочна површ приказује преглед свих страница у документу.

Можете се кретати кроз странице кликањем на њих у бочној површи.

Неки документи имају индекс или садржај, који можете приказати у бочној површи. Изаберите дугме Контура на дну бочне површи да бисте га видели.

Већина докумената не користи ову функцију, па нећете моћи да видите њихов индекс у бочној површи.

# Увећавање и умањивање

Да бисте подесили ниво увећања:

Изаберите жељени проценат увећања из падајућег изборника у горњем десном углу.

Алтернативно, користите пречице на тастатури Ctrl+ за увећање, или Ctrl- за умањење.

Алтернативно, држите тастер Ctrl и користите точкић миша за увећање.

Опција Уклопи у страницу ће учинити да страница документа испуни читаву висину прозора.

Опција Уклопи у ширину ће учинити да страница документа испуни читаву ширину прозора.

Ако желите да видите две странице одједном, једну поред друге, као у књизи, притисните дугме изборника у горњем десном углу прозора и изаберите Двоструко.

Ако је поставка „allow-links-change-zoom“ постављена на нетачно, везама је онемогућено да мењају ваш ниво увећања.

Можете користити читав екран за преглед документа:

Притисните F11.

За излазак из режима целог екрана:

Притисните F11 или Escape